CELEX: 31991L0027
Language: el
Date: 1990-12-19 00:00:00
Title: Δέκατη Οδηγία 91/27/ΕΟΚ της Επιτροπής της 19ης Δεκεμβρίου 1990 για την τροποποίηση ορισμένων παραρτημάτων της οδηγίας 77/93/ΕΟΚ του Συμβουλίου για τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα

Avis juridique important

|

31991L0027

Δέκατη Οδηγία 91/27/ΕΟΚ της Επιτροπής της 19ης Δεκεμβρίου 1990 για την τροποποίηση ορισμένων παραρτημάτων της οδηγίας 77/93/ΕΟΚ του Συμβουλίου για τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα  

Επίσημη Εφημερίδα αριθ. L 016 της 22/01/1991 σ. 0029 - 0030 Φινλανδική ειδική έκδοση: Κεφάλαιο 3 τόμος 36 σ. 0095  Σουηδική ειδική έκδοση: Κεφάλαιο 3 τόμος 36 σ. 0095 

ΔΕΚΑΤΗ ΟΔΗΓΙΑ ΤΗΣ ΕΠΙΤΡΟΠΗΣ  της 19ης Δεκεμβρίου 1990  για την τροποποίηση ορισμένων παραρτημάτων της οδηγίας 77/93/ΕΟΚ του Συμβουλίου για τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα   ( 91/27/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 για τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα ( 1 ), όπως τροποποιήθηκε τελευταία από την οδηγία 90/506/ΕΟΚ της Επιτροπής ( 2 ),  και ιδίως το άρθρο 13 παράγραφος 2 τρίτη και τέταρτη περίπτωση,  Εκτιμώντας :  ότι η οδηγία 77/93/ΕΟΚ καθορίζει τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα - ότι στο παράρτημα ΙΙ της εν λόγω οδηγίας περιλαμβάνεται κατάλογος των σχετικών επιβλαβών οργανισμών - ότι στο  παράρτημα ΙΙΙ περιλαμβάνεται επίσης ένας κατάλογος των φυτών και φυτικών προϊόντων η εισαγωγή των οποίων πρέπει να απαγορευθεί υπό ορισμένες προϋποθέσεις - ότι η οδηγία αυτή καθορίζει επίσης ορισμένες ειδικές απαιτήσεις, οι οποίες πρέπει να πληρούνται  για να υπάρχουν μεγαλύτερες εγγυήσεις όσον αφορά την απουσία των προαναφερομένων επιβλαβών οργανισμών -  ότι το πεδίο εφαρμογής της οδηγίας πρέπει να διασαφηνιστεί όσον αφορά τα διαγενετικά ( intergeneric ) υβρίδια που προκύπτουν από διασταυρώσεις μεταξύ των γενών Citrus L, Fortunella Swingle και Poncirus Raf -  ότι πρέπει να τροποποιηθούν ανάλογα τα σχετικά παραρτήματα της οδηγίας 77/93/ΕΟΚ -  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :     Άρθρο 1   Η οδηγία 77/93/ΕΟΚ τροποποιείται σύμφωνα με το προσαρτώμενο παράρτημα .   Άρθρο 2   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι την 1η Απριλίου 1991 . Στις διατάξεις αυτές γίνεται σαφής αναφορά στην παρούσα οδηγία .  Τα κράτη μέλη ενημερώνουν αμέσως την Επιτροπή για όλες τις νομοθετικές, κανονιστικές διοικητικές διατάξεις που εγκρίνονται σε εφαρμογή της παρούσας οδηγίας .  Η Επιτροπή ενημερώνει σχετικά τα κράτη μέλη .   Άρθρο 3   Η παρούσα οδηγία απευθύνεται στα κράτη μέλη .    Βρυξέλλες, 19 Δεκεμβρίου 1990 .  Για την Επιτροπή   Ray MAC SHARRY   Μέλος της Επιτροπής   ( 1 ) ΕΕ αριθ . L 26 της 31 . 1 . 1977, σ . 20 . ( 2 )  ΕΕ αριθ . L 282 της 13 . 10 . 1990, σ . 67 .    ΠΑΡΑΡΤΗΜΑ  1 . Στο παράρτημα Ι μέρος Β στοιχείο δ ), η αριστερή στήλη τροποποιείται ως εξής :  "Ιοί φυτών Citrus L ., Fortunella Swingle, Poncirus Raf. aη υβριδίων τους "..  2 . Στο παράρτημα ΙΙ μέρος Α στοιχείο α ) σημείο 7α, δεξιά στήλη τροποποιείται ως εξής :  "Φυτά των Citrus L ., Fortunella Swingle, Poncirus Raf ., aη τα υβρίδιά τους και φυτά των Araceae, Marantaceae, Musaceae, Persea Americanum P . Mill, Strelitziaceae, με ρίζες ή με συνδεδεμένο ή συνοδεύον θρεπτικό μέσο ".  3 . Στο παράρτημα ΙΙ μέρος Β στοιχείο α ) σημείο 01, η μεσαία στήλη τροποποιείται ως εξής :  "Φυτά των Citrus L ., Fortunella Swingle, Poncirus Raf ., aη τα υβρίδιά τους που προορίζονται για φύτευση, εκτός των σπόρων προς σπορά ".  4 . Στο παράρτημα ΙΙ μέρος Β στοιχείο α ) σημείο 10α, η μεσαία στήλη τροποποιείται ως εξής :  "Φυτά των Citrus L ., Fortunella Swingle, Poncirus Raf ., aη τα υβρίδιά τους Malus Mill και Pyrus L . που προορίζονται για φύτευση, εκτός των σπόρων προς σπορά ".  5 . Στο παράρτημα ΙΙ μέρος Β στοιχείο α ) σημείο 12, η μεσαία στήλη τροποποιείται ως εξής :  "Φυτά των Citrus L ., Fortunella Swingle, Poncirus Raf ., aη τα υβρίδιά τους που προορίζονται για φύτευση, εκτός των σπόρων προς σπορά ".  6 . Στο παράρτημα ΙΙ μέρος Β στοιχείο γ ) σημείο 2 και στο παράρτημα ΙΙ μέρος Β στοιχείο γ ) σημείο 4 η μεσαία στήλη τροποποιείται ως εξής :  "Φυτά Citrus L ., Fortunella Swingle, Poncirus Raf ., aη τα υβρίδιά τους ".  7 . Στο παράρτημα ΙΙΙ μέρος Α σημείο 11, η αριστερή στήλη τροποποιείται ως εξής :  "Φυτά των Citrus L ., Fortunella Swingle, Poncirus Raf ., aη τα υβρίδιά τους εκτός των φρούτων, σπόρων προς σπορά και μέρη φυτών που χρησιμοποιούνται για διακόσμηση ".  8 . Στο παράρτημα ΙΙΙ μέρος Β σημείο 1, η αριστερή στήλη τροποποιείται ως εξής :  "Φυτά εσπεριδοειδών Citrus L ., Fortunella Swingle, Poncirus Raf ., aη τα υβρίδιά τους ".  9 . Στο παράρτημα IV μέρος Α σημείο 15α, η αριστερή στήλη τροποποιείται ως εξής :  "Φυτά των Citrus L ., Fortunella Swingle, Poncirus Ral, aη τα υβρίδιά τους και φυτά των Araceae, Marantaceae, Musaceae, Persea americana P . Mill ., Strelitziaceae, με ρίζες ή με συνδεδεμένο ή συνοδεύον θρεπτικό μέσο, καταγωγής ή προέλευσης τρίτων χωρών ".   10 . Στο παράρτημα IV μέρος Β σημείο 8 η αριστερή στήλη τροποποιείται ως εξής :  "Φυτά των Citrus L ., Fortunella Swingle, Poncirus Raf ., aη τα υβρίδιά τους εκτός των φρούτων και των σπόρων προς σπορά ".